18. 4. 91 De Europæiske Fællesskabers Tidende Nr. C 102/13 
BILAG 
til Det økonomiske og sociale Udvalgs udtalelse 
Følgende ændringsforslag, som blev støttet af mindst en fjerdedel af de afgivne stemmer, blev ikke vedtaget 
under debatten: 
Punkt 5 
Første afsnit læses således: 
»Efter Rådets afgørelse af 1987 bestræber Kommissionen sig med Europa-Parlamentets støtte på at få Rådet 
til at vedtage de procedurer, der giver Kommissionen flest beføjelser.« 
Begrundelse 
Fremgår af den foreslåede ordlyd. 
Afstemningsresultat 
Stemmen for: 15, stemmer imod: 18, stemmer hverken for eller imod: 23. 
Udtalelse om Kommissionens forslag til Rådets afgørelse om anden fase af TEDIS-program-
met (Tråde Electronic Data Interchange Systems) 
(91/C 102/06) 
Rådet for De europæiske Fællesskaber besluttede den 18. december 1990 under henvisning 
til EØF-traktatens artikel 198 at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for industri, handel, håndværk og 
tjenesteydelser, som udpegede Herbert Nierhaus til ordfører. Sektionen vedtog sin udtalelse 
den 6. februar 1991. 
Det økonomiske og sociale Udvalg vedtog på sin 284. plenarforsamling, den 27. februar 1991, 
enstemmigt følgende udtalelse. 
1. Indledning 
1.1. I slutningen af 1986 fremlagde Kommissionen et 
forslag til Rådets forordning om en forberedelsesfase 
til et fællesskabsprogram for elektronisk overførsel af 
handelsdata via kommunikationsnet (TEDIS), som Det 
økonomiske og sociale Udvalg udtalte sig om i februar 
1987. ØSU støttede principielt Kommissionens forslag 
til forordning, men henledte opmærksomheden på det 
relativt begrænsede budget, der var afsat til de mangfol­
dige planlagte aktioner, hvorfor ØSU først ville kunne 
vurdere programmet mere detaljeret, når der forelå 
nærmere oplysninger om den efterfølgende fases hoved­
punkter og budget. 1.2. Ministerrådet vedtog ovennævnte program den 
5. oktober 1987.1 forhold til Kommissionens oprindeli­
ge plan blev iværksættelsen udsat et år, nemlig til den 
1. januar 1988, og budgettet blev beskåret med cirka 
10% til 5,3 millioner ECU. 
1.3. I sin udtalelse af 15. december 1988 støttede 
ØSU også det ændringsforslag, som gav landene af Den 
europæiske Frihandelssamenslutning (EFTA) mulighed 
for at deltage i TEDIS-programmet, og i sin udtalelse 
af 19. december 1989 vurderede ØSU, at forslaget om 
indgåelse af en sådan aftale helt klart ville fremme 
udviklingen af TEDIS. 
Nr. C 102/14 De Europæiske Fællesskabers Tidende 18. 4. 91 
2. Generelle bemærkninger 
I den rapport, Kommissionen i mellemtiden har afgivet 
i overensstemmelse med afgørelsens artikel 8, når man 
frem til, at der er iværksat en aktion med TEDIS-
programmet, som skal videreføres, for at man kan opnå 
optimale resultater. ØSU tilslutter sig principielt denne 
vurdering og støtter derfor også det foreliggende forslag 
til Rådets afgørelse om gennemførelse af anden fase af 
TEDIS-programmet. ØSU bifalder navnlig budgetfor­
højelsen og den tydeligere prioritering, set i forhold til 
første fase af TEDIS. 
ØSU er fuldt ud klar over, at elektronisk dataoverførsel 
(EDI) er af stor strategisk betydning som et vidtforgre­
net medium, der kan føre til produktivitetsstigning og 
kvalitative ændringer i samfundet. EDI på europæisk 
plan — og på verdensplan — kan i høj grad bidrage til 
markedsintegrationen. Man må derfor stærkt bifalde 
Kommissionenens tiltag, der er et forsøg på at opnå 
integrerede løsninger for hele EF; en begrænset anven­
delse inden for de enkelte stater ville fremkalde nye 
handelshindringer. TEDIS er det væsentligste fælless­
kabsprogram, der tager sigte på at drage optimal nytte 
af EDI på det indre marked, og dermed gør det sig 
fortjent til fuld støtte. 
3. Særlige bemærkninger 
3.1. ØSU betragter det som et både nødvendigt og 
lovende tiltag, at man vil tilstræbe en yderligere samord­
ning af de sektorielle projekter vedrørende elektronisk 
dataudveksling: 
Tiltaget er nødvendigt for at imødegå han-
delshæmmende inkompatibilitet mellem de enkelte 
systemer. 
— Tiltaget er lovende, fordi der kan bygges på de 
allerede eksisterende infrastrukturer og den tilsva­
rende knowhow. 
Der er derfor også berettiget, at næsten 50% af de 
forventede midler afsættes til sektorielle, tværsektorielle 
og tværeuropæiske projekter. 3.2. ØSU bifalder, at bankerne også deltager i 
TEDIS-programmet, omend deres bestræbelser på at 
harmonisere den elektroniske dataoverførsel stadig 
kunne øges. Hvad angår forenkling og fremskyndelse 
af betalingsstransaktioner inden for EF, må systemer til 
elektronisk dataoverførsel, som bygger på en EDIFAC-
T-standard, og som anvendes på tværs af bankkoncer­
nerne, få stadig større betydning. 
3.3. I sine udtalelser har ØSU gentagne gange påpe­
get, at udbygningen af infrastrukturerne i de bestående 
telekommunikationsnet nødvendigvis skal fremmes og 
prioriteres højt med det mål at oprette et EF-dækkende 
tjenesteintegreret digitalnet (ISDN), som så vidt muligt 
skal baseres på en fælles international standard. Det 
bifaldes derfor, at man inden for rammerne af TEDIS 
støtter oprettelsen af en fælles netinfrastruktur, og at 
der således også i programmets budget opstilles en 
yderligere prioritet, hvad angår foranstaltninger med 
henblik på tjenesternes sammenkobling. Den afstem­
ning med andre tilsvarende EF-programmer, der er 
omtalt i artikel 4, tjener i øvrigt samme mål. Navnlig 
af hensyn til små og mellemstore virksomheders delta­
gelse er det absolut påkrævet, at man med henblik på 
overholdelsen af standarder for brugergrænseflader, for 
EDI-meddelelser og telekommunikationstjenester 
opnår størst mulig kompatibilitet mellem datanet, som 
hidtil har været isolerede. 
3.4. Inden for rammerne af TEDIS-programmet kan 
man kun klarlægge og dokumentere de juridiske proble­
mer, der er knyttet til elektronisk dataudveksling. Sidel­
øbende med dette arbejde bør Rådet og Kommissionen 
undersøge forudsætningerne for og derpå snarest 
igangsætte den påkrævede harmonisering af EF-lande-
nes nationale lovgivninger. 
3.5. For at opnå brugernes accept af elektronisk da­
taoverførsel er det en vigtig forudsætning, at kravet om 
de formidlede datas sikkerhed og fortrolighed tilgodes­
es. Dette problem får stadig større betydning, efterhån­
den som nettene og tjenesterne i stigende grad integre­
res. Dette aspekt er ganske vist medtaget i TEDIS-
programmet, men det ville være ønskeligt, om det var 
prioriteret højere. 
3.6. Indførelse af elektronisk dataoverførsel i virks­
omhederne er naturligvis kun af betydning, såfremt 
deres samhandelspartnere også råder over sådanne faci­
liteter, og dét på grundlag af en fælles standard. Gen­
nem virksomhedsinformation samt leder- og persona­
leuddannelse skal erhvervslivet i højere grad gøres be­
kendt med de resultater, der opnås gennem det tekniske 
udviklingsarbejde og arbejdet i standardiserings-
organerne, så man hurtigst muligt når op over den 
kritiske tærskel, der gør indførelsen økonomisk renta­
bel. Denne opgave vil primært skulle varetages af de 
nationale erhvervsorganisationer, hvis arbejde dog bør 
støttes gennem udvikling af grundlæggende uddannel-
sesmaterialer inden for rammerne af TEDIS. I den 
forbindelse må man i særlig grad bifalde planen om 
at oprette nationale informations- of kampagnecentre; 
hovedvægten i informationen og rådgivningen bør især 
ligge på de ledelsesmæssige og organisatoriske ændrin-
18.4.91 De Europæiske Fællesskabers Tidende Nr. C 102/15 
ger samt de sociale og arbejdsmarkedsmæssige konsek­
venser, som indførelse af elektronisk dataoverførsel in­
debærer. 
3.7. Det er særligt vigtigt, at de områder inden for 
EF, der er svagt stillede i strukturel henseende, i højere 
grad inddrages i programmet, så eventuelle nye og 
yderligere efterslæb undgås. Med henblik herpå er det 
vigtigt, at man rettidigt og indgående analyserer kon­
sekvenserne af områdespecifikke betingelser. Dette as­
pekt bør indgå i programmet. 
3.8. Indførelse af elektronisk dataoverførsel har 
betydelige konsekvenser for antallet og arten af ar­
bejdspladser i de pågældende virksomheder. For at 
indførelsen kan forløbe så gnidningsløst som muligt, er 
det også en forudsætning, at virksomhedens organisa-
Bryssel, den 27. februar 1991. tion omlægges på en måde, der er acceptabel for de 
berørte arbejdsmarkedsparter. Man bør derfor unders­
øge, hvorledes de interessegrupper, der er aktive på EF-
niveau, kan inddrages i den praktiske omsætning af 
TEDIS, i det mindste på informationsplanet. Den grup­
pe af uafhængige eksperter, der i henhold til artikel 8 
skal forberede den endelige rapport, bør også omfatte 
personer, der er specialiseret i de sociale og arbejdsmar­
kedsmæssige følger af virksomheders omstrukturering, 
så det socio-økonomiske aspekt af TEDIS også tilgodes­
es på passende vis under den afsluttende vurdering af, 
i hvilket omfang programmets målsætninger er reali­
seret. 
3.9. ØSU konstaterer med stor tilfredshed, at Det 
økonomiske og sociale Udvalg — mod sædvane — 
udtrykkeligt er nævnt ved siden af Rådet og Europa-
Parlamentet i kommissionsforslagets artikel 8 i forbin­
delse med underretning og rapportforelæggelse. 
Francis STAEDELIN 
Formand for 
Det økonomiske og sociale Udvalg